SD_13.Diana+Dumitrescu

Diana Dumitrescu a făcut petrecere în pijamale de ziua ei - GALERIE FOTO!
**Diana Dumitrescu, protagonista telenovelei “Regina ”, care se difuzează ACASĂ, în prima săptămână zilnic, de la ora 20:30, a împlinit marţi, 30 septembrie, 25 de ani şi a sărbătorit printr-o petrecere în pijamale, pe care a organizat-o împreună cu prietenele şi colegele ei.**

Prima surpriză a primit-o luni, 29 septembrie, din partea colegilor de platou, în timpul emisiunii “**Poveştiri adevărate**”, transmisă în direct de pe platourile de filmare din Buftea: “Nu mă aşteptam să primesc ceva, mai ales că toţi ne gândeam doar la marea premieră “Regina ”. Am aşteptat atât de mult acel moment, astfel încât uitasem chiar şi eu că a doua zi este ziua mea. De aceea, am fost extrem de surprinsă când l-am văzut pe Bogdan Albulescu venind cu un tort imens spre mine”, mărturiseşte Diana Dumitrescu. Pentru că marea premieră “Regina ” a fost înainte de ziua ei, pentru Diana a fost un dublu eveniment: “Difuzarea primului episod a fost un motiv de sărbătoare pentru toţi actorii. Le-am chemat pe Iuliana Luciu, Doiniţa Oancea, Raluca Tătaru şi Ioana Scărlatescu şi, împreună, am urmărit cu sufletul la gură primul episod din „Regina”. Apoi a urmat petrecerea în pijamale pe care mi-o doream de mulţi ani. Ne-am distrat pe cinste”, spune vedeta ACASĂ. Actriţa, care acum lucrează pe platourile de filmare, dezvăluie care este cel mai frumos cadou: “Cea mai mare bucurie pentru mine sunt reacţiile pozitive pe care le-am primit din partea celor care au văzut primul episod din “Regina”. Acum sper ca toţi cei care ne-au urmărit aseară să stea alături de noi, să urmărească telenovela “Regina ” până la final”, adaugă protagonista. Click aici şi vezi noua pagină a telenovelei "Regina"! Diana Dumitrescu, protagonista telenovelei “Regina”, s-a îndrăgostit de pictură! Diana Dumitrescu s-ar rade în cap dacă aşa i-ar cere rolul
 *  Alte ştiri despre Diana Dumitrescu: **